Document ID: /roh_data/filtered/fineweb-2-filterrobots_roh.jsonl.gz/9239

La Banca naziunala svizra conceda d'avair fatg sbagls en connex cun il persunal. L'atun aveva il magazin online «Republik» rapportà che pliras collavuraturas da la banca hajan fatg reproschas areguard sexissem, mobbing e discriminaziun da paja.
Sco la presidenta dal cussegl da banca, Barbara Janom Steiner, ha ditg a las gasettas da CH-Media, sa tractia dentant mo da paucs cas e quels na sajan betg gravants. Ins na possia betg dir che la politica da persunal da la banca haja disditg sistematicamain. Ils process da persunal duain uss dentant tuttina vegnir surlavurads.
Ord l'archiv: